Per Fredrik Kjølner

Per Fredrik Kjølner (født 14. februar 1953 i Tønsberg, Vestfold) er en norsk gitarist, produsent og låtskriver. Han er gift med krimforfatter Lene Lauritsen Kjølner.
Han startet sin musikerkarriere i bandet Wasa i Tønsberg i 1969. Da Kjølner flyttet til Bergen i 1973 startet han opp bandet After Eight sammen med Jørn Kalvik (vokal), Tarjei Flotve (trommer) og Stein Pedersen (bass). Dette bandet ble oppløst i 1976. Kjølner var med på å starte rockebandet Tornerose samme år, og de holdt det gående til 1981. Bandet kom blant annet på 2.-plass i NM i rock i 1979. Kjølner flyttet etter hvert hjem til Tønsberg og startet da Big Spenders, et band bestående av Jørn Kalvik, Per Eriksen og Terje Brendsrød. I 1988 kom Håvard Hervik inn som vokalist og overtok etter Kalvik. Bandet ga ut to LP-er - én med Kalvik og én med Hervik fram til det ble oppløst i 1989. Kjølner ga ut CD-en Hook, Line and Sinker som et soloprosjekt, men under Big Spenders' navn. I 2012 gjenoppsto Big Spenders med Jørn Kalvik på vokal, Halvard Olsen på bass og Håkon Hansen på trommer.
Kjølner har opp gjennom årene jobbet med en rekke prosjekter, blant annet flere barneplater. Han var involvert i Den lille traktoren Gråtass, der han skrev og produserte musikk i en periode på ti år. Han utga fire CD-er og musikk til en spillefilm. Han har vært deltaker i Melodi Grand Prix ved to anledninger, i 1994 og 1995 med henholdsvis sjette- og femteplass. Han har jobbet med den norske countrysangerinnen Bente Bøe. og ga i den forbindelse ut flere CD-er på Texas-baserte Comstock Records. En av låtene vant en pris i spansk radio. Av andre prosjekter kan nevnes Rubbel & Beat, Lilleby Brannstasjon og Kråketinget.
I 1984 startet Kjølner lydstudioet «House of Hits». Det har senere skiftet navn til «Lyd- og Tekstmakeriet». I forbindelse med studiodriften har han jobbet med, og vært tekniker ved, flere produksjoner, blant annet for Lars Martin Myhre, Arild Nyquist, Odd Børretzen, Anita Hegerland og Louis Jacoby.
Kjølner har låtskriverkontrakt med Sony Publishing i Stockholm. Han har utarbeidet lydillustrasjoner og låter til Lene Lauritsen Kjølners krimbøker, låtene «Olivias tema» og «Vals fra Ankerholmen». Høsten 2014 deltok han på NRK i programserien The Hit med låten «Precious Mary Wilson».
Han var i årene 2014-2019 leadgitarist i bandet Norwegian Eagles. De drev utstrakt konsertvirksomhet over hele landet. 
Fra og med vinteren 2016-2017 har han også gått inn som gitarist i ny besetning av bandet The Beatniks, der han også bidrar med enkelte låter og produserte albumet som kom i 2020. Øvrige medlemmer her er: Svein Finjarn, Jensen Bjørn, Bjørnar Strøm, Per Bakkelund og Tom Arild Andersson. Bandet har 60-årsjubileum og skal ut på en storstilt turné fra og med høsten 2021.


== Diskografi ==

The BeatniksHere's to you, Tylden, 2020.
LP-er med Tornerose
Welcome to the City, Talent, 1980
Elevator, Talent, 1981
Singler med TorneroseKeep the Music Livin/Rock is Back, Talent, 1979
Prisoners/Welcome to the City, Talent, 1980
Når du våkner opp igjen, Talent, 1980
Slipp ikke taket nå/Vi vil ikke, Talent, 1981
Alle vil vi bli no'/Hvor lenge går det an? Lyn og Torden, 1981
Spøkelser/En gang er nok for meg, Lyn og Torden, 1982
LP-er med Big Spenders:Shark Lookin, Big Tip Records, 1987
Snack Dab in the Middle, Big Tip Records, 1988
Hook, Line and Sinker, Big Tip Records, 1998 - ""cd""Rubbel og Beat:Ta en bit, Prosjektinformasjon, 1994
Grilldilla, Solskiva/NOPA, 1995USA-utgivelser/country-singler med Bente Bøe:Something So Good, Comstock Records, 1996
Somebody Else's Baby, Comstock Records, 1996
All The Love in the World, Comstock Records, 1997Den lille traktoren Gråtass - CD-er:Den lille traktoren Gråtass, Barneselskapet, 2000
Jul med Den lille traktoren Gråtass, Barneselskapet, 2001
Gråtass - Livet på gården, Barneselskapet, 2003
Hemmeligheten på gården, Barneselskapet, 2004Filmmusikk - spillefilm/Den lille traktoren Gråtass:Hemmeligheten på gården, 2004Lilleby Brannstasjon-CD:Lilleby Brannstasjon, Lilleby Musikk, 2006Kjølner & co:Best om sommer'n, Big Tip Records, 2007Musikk til Ski-NM 2010:NM-gli, Big Tip Records, 2010


== Eksterne lenker ==
(en) Per Fredrik Kjølner på Discogs